open-index/open-wikipedia-markdown huggingface dataset:
Սանդա Համ

**Սանդա Համ** (խորվաթերեն՝ Sanda Ham. ), խորվաթ լեզվաբան և հրապարակագիր: Խորվաթական լեզվաբանական *Jezik* ամսագրի խմբագիրն է:

## Կենսագրություն
Սանդա Համը ծնվել ու մեծացել է Օսիեկում, որտեղ էլ ավարտել է տարրական ու միջնակարգ դպրոցները, համալսարանի մանկավարժական ֆակուլտետը: Խորվաթագիտություն է սովորել Օսիեկի համալսարանի փիլիսոփայության ֆակուլտետում: 1988 թվականին պաշպանել է թեկնածուական, 1994 թվականին՝ դոկտորական ատենախոսություն. երկու դեպքում էլ գիտական ղեկավարը եղել է անվանի լեզվաբան, ակադեմիկոս Ստյեպան Բաբիչը: 

Սանդա Համը խորվաթերենի բազմաթիվ դասագրքերի հեղինակ է; Բացի այդ, հաճախակի լեզվագիտական հոդվածներ է հրատարակել հետևյալ ամսագրերում. Jezik (Զագրեբ), Filologija (Զագրեբ), Književna revija (Osijek), Jezikoslovlje (Osijek), Fluminensija (Ռիեկա), Dometi (Ռիեկա), Riječ (Բուդապեշտ):

Նա Օսիեկի համալսարանի ժամանակակից խորվաթերենի պրոֆեսոր է: Նրա գիտական աշխատանքի ուշադրության կենտրոնում են ժամանակակից խորվաթերենի շարահյուսությունը, ինչպես նաև լեզվական ստանդարտացման խնդիրները։

Խորվաթական ռադիոյի ունկնդիրների շրջանում անցկացված հարցման ու քվեարկության արդյունքներով Սանդա Համի անունն ընդգրկվել է իրենց գործունեության բնագավառում առավել աչքի ընկած խորվաթ գործիչների անունները ներառող «Բոլոր ժամանակների 22 հերոսներ» ցանկում:

## Աշխատություններ
* *Jezik Zagrebačke filološke škole*, 1996, ISBN 953-6137-34-8.
* *Povijest hrvatskih gramatika* (Geschichte der kroatischen Grammatik), 2006, ISBN 953-167-185-0.
* *Školska gramatika hrvatskoga jezika*, Školska knjiga, Zagreb (2002, 2nd edition - 2007, 3rd edition - 2009, 4th edition - 2012, 5th edition - 2017)
* *Hrvatski školski pravopis* (coauthors Stjepan Babić and Milan Moguš), Školska knjiga, Zagreb  (2005, 2nd edition - 2008, 3rd edition - 2009, 4th edition - 2012)
* *Hrvatski jezični savjeti* (coauthors Jadranko Mikolo, Borko Barban and Alen Orlić), Školska knjiga, Zagreb (2014)

## Ծանոթագրություններ

## Արտաքին հղումներ
* Filozofski fakultet, Sveučilište u Osijeku, Katedra za suvremeni hrvatski jezik, Prof. dr. sc. Sanda Ham (kroatisch)

Կատեգորիա:Խորվաթ գիտնականներ
Կատեգորիա:Կին գիտնականներ
Կատեգորիա:Սլավոնագետներ
Մնարձակուրդ

**Մնարձակուրդը** (Staycation) («մնալ» և «արձակուրդ» բառերի միաձուլում է) հանգստի ժամանակահատված է, որն անցկացվում է տանը կամ տնից մեկ օրվա ճանապարհորդության հեռավորության վրա, առանց գիշերակացի անհրաժեշտության: Միացյալ Թագավորությունում այս եզրույթը գնալով ավելի է ընդգրկում նաև ներքին զբոսաշրջությունը կամ սեփական երկրում հանգստանալը՝ ի տարբերություն արտերկիր ճամփորդելուն:

Մնարձակուրդի սովորական զբաղմունքները ներառում են տնային լողավազանի օգտագործումը, այցելություններ տեղական զբոսայգիներ և թանգարաններ, ինչպես նաև տեղական փառատոների և զվարճանքի զբոսայգիների հաճախումը: Որոշ մնարձակուրդ անցկացնողներ նաև սիրում են հետևել որոշակի կանոնների, ինչպիսիք են սկսման և ավարտման ամսաթվի սահմանումը, նախապես պլանավորելը և սովորական առօրյայից խուսափելը՝ նպատակ ունենալով ստեղծել ավանդական արձակուրդի զգացողություն:

Մնարձակուրդները հանրաճանաչություն ձեռք բերեցին ԱՄՆ-ում 2000-ականների վերջի Մեծ ճգնաժամի ընթացքում: 2020 թվականին դրանք դարձան տարածված COVID-19 համավարակի պատճառով:

## Ծանոթագրություններ

Կատեգորիա:2008 նորաբանություններ
Կատեգորիա:Tourist activities
Կատեգորիա:Զբոսաշրջության տեսակներ
Կատեգորիա:Նորաբանություններ
Նինա (ֆիլմ, 1971)

**«Նինա» ** (), 1971 թվականի խորհրդային ֆիլմ, որը նկարահանել է ռեժիսոր Ալեքսեյ Շվաչկոն։ Այն հիմնված է ընդհատակային Նինա Սոսնինայի իրական պատմության վրա, որը հետմահու արժանացել է Խորհրդային Միության հերոսի կոչման։  Ֆիլմը դիտել է 21 600 000 հանդիսատես (30-րդ տեղը 1971 թվականի կինովարձույթում)։

## Սյուժե
1943 թվական, Հայրենական մեծ պատերազմ։ Օկուպացված Ուկրաինայում ֆաշիստները վայրագորեն ճնշում են բնակչության անհնազանդության ցանկացած օջախ։ 

Ժիտոմիրի մարզի Մալին քաղաքում պատժիչները գնդակահարում են ընդհատակայիններին։  Բայց գնդակահարվածներին փոխարինելու են գալիս երեկվա դպրոցականները. կոմերիտական Նինա Սոսնինան և նրա ընկերները ստեղծում են իրենց ընդհատակյա խումբը, թռուցիկներ տարածում, քարոզչական և դիվերսիոն աշխատանք տանում։ 

Նինան կապ է հաստատում պարտիզանների հետ, ընդգրկվում է Պավել Տարասկինի խմբում, օգնում է հորը՝ վիրաբույժ Սոսնինին, որը վիրահատում և բուժում է վիրավոր պարտիզաններին ու ընդհատակայիններին։  Շուտով խումբն իրական մարտական գործողություններ է իրականացնում, և այժմ ֆաշիստները իսկական որս են սկսում նրանց դեմ՝ կարծելով, թե իրենց դեմ գործում է դիվերսանտների ջոկատ։  Դավաճանը գերմանացիներին ցույց է տալիս ՍՈսնինների տունը, հայրն ու դուստրը զոհվում են՝ չցանկանալով հանձնվել։

## Դերերում

* Իրինա Զավադսկայա - Նինա Սոսնինա
* Վալերի Զուբարև - Վալենտին Սոսնին, Նինա Սոսնինայի եղբայրը
* Վալենտինա Ստարժինսկայա - Լարիսա Իվանովնա
* Իվան Դմիտրիև - Իվան Իվանովիչ Սոսնին
* Ելենա Ֆեշչենկո - Մաշա
* Սվետլանա Կոնդրատովա - Օքսանա
* Վալենտին Կոստյուչենկով - Կոստյա
* Վիկտոր Պանչենկո - Օլխովսկի
* Ալեքսանդր Դուդոգո - Կորժիկ
* Անատոլի Յուրչենկո - Մարչենկո
* Վլադիմիր Օբերենկո - Պետեր
* Իվան Բերեզովսկի - Միլոշ
* Եկատերինա Կրուպեննիկովա - Աննա Ֆեոդորովնա
* Օլեգ Միխայլով - Ռեդել
* Լեոնիդ Բակշտաև - Շուլց, ՍՍ սպա
* Վլադիմիր Վոլկով - Ռեպկին
* Վալերի Պոետա - Վոլոդյա Խարչևսկի, ընդհատակային
* Բորիս Ալեքսանդրով - դավաճան
* Վիտոլդ Յանպավլիս - բժիշկ
* Իվան Սիմոնենկո - Ֆեոդոր, պարտիզան
* Ալեքսանդր Ստարոդուբ - Մեֆոդի Գավրիլովիչ, պարտիզանների հրամանատար
* Անատոլի Սոկոլովսկի - Պավել Տարասկին, ընդհատակյա խմբի ղեկավար
* Նիկոլայ Կոզլենկո - սլովակ կապիտան
* Վասիլի Ֆուշչիչ - սլովակ սպա
* Ալեքսանդր Տոլստիխ - խոհարար Սլովակիայի կայազորում
* Վալենտին Չերնյակ - գերմանացի սպա
* Վալենտին Կոբաս - գերմանացի զինվոր պարետատանը
* Դմիտրի Միրգորոդսկի - գերմանացի զինվոր
* Վալենտին Գրուդինին - պոլիցայ
* Ստեփան Ժավորոնոկ - պոլիցայ 

Ֆիլմի մեկնաբանությունները գրել է գրող Սերգեյ Սմիռնովը։

## Ծանոթագրություններ

## Աղբյուրներ
* Нина // Советские художественные фильмы: 1970—1971. — М.: Нива России, 1995. — стр. 224
* Нина //Домашняя синематека: отечественное кино 1918—1996 / С. Землянухин, М. Сегида. — М.: Дубль-Д, 1996. — 520 с. — стр. 285

## Գրականություն
* Гортинский Е. — Шаги в бессмертие (Худож. фильм «Нина») // Комсомольская правда, 10 февраля 1972

Կատեգորիա:1971 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Մայիս ամիսը

«**Մայիս ամիսը**» (), 1965 թվականի խորհրդային քնարական կատակերգություն, որը նկարահանել է ռեժիսոր Գրիգորի Լիպշիցը։

Ֆիլմի պրեմիերան կայացել է 1966 թվականի մայիսի 1-ին։  Ֆիլմը ցուցադրության առաջին տարում դիտել է 17,4 մլն հանդիսատես։

## Սյուժե
Ուսանողներ Գալյան և Սերգեյը, դիմում են գրանցման գրասենյակ: Նրանց տրվում է օրենքով նախատեսված մեկ ամիսը։ Այս ամսվա ընթացքում զույգը հասցնում է վիճել, հաշտվել և կրկին վիճել։  Փորձաշրջանի վերջին օրը հերոսները գնում են ՔԿԱԳ՝ որոշելով հետ վերցնել իրենց դիմումները, սակայն այնտեղից հեռանում են արդեն որպես ամուսիններ։

## Դերերում
* Ալլա Չեռնովա - Գալյա
* Վալերի Բաբյատինսկի - Սերգեյ
* Գենադի Յալովիչ - Անտոն, ասպիրանտ
* Գալինա Սոկոլովա - Վալյա Դոնչենկո
* Բորիս Սավչենկո - Իվան Դոնչենկո
* Վիտյա Գրաչով - Ժենեչկա, Վալյա և Իվան Դոնչենկոների որդին
* Վիտալի Դորոշենկո - Վիտալիկ Սուլթան, ուսանող, Սերգեյի սենյակակիցը հանրակացարանում
* Գիա Կոբախիձե - Ռեզո, ուսանող, Սերգեյի սենյակակիցը հանրակացարանում
* Վսեվոլոդ Աբդուլով - ուսանող, Սերգեյի սենյակակիցը հանրակացարանում
* Նոննա Կոպերժինսկայա - Գալյայի մայրը
* Լյուդմիլա Իվանովա - Սերգեյի մայրը
* Եվգենիա Օպալովա - մորաքույր Դուսյա, հանրակացարանի դռնապան
* Վիկտոր Խալատով - գրանցման գրասենյակի աշխատակից
* Նիկոլայ Յակովչենկո - հանրակացարանի հսկիչ / անցորդ-ձկնորս
* Ալեքսանդր Գյուլցեն - դասախոս
* Լյուդմիլա Սոսյուրա - ուսանող
* Տատյանա Եգորովա - ուսանող
* Սերգեյ Սիբել - Սերգեյի ընկերը
* Վիկտոր Զոզուլին - Նատաշայի ընկերը

## Ծանոթագրություններ

## Գրականություն
* Месяц май // Советские художественные фильмы. Аннотированный каталог, том 5 (1964-1965) / В. Н. Антропов, Е. М. Барыкин — М.: Искусство, 1979 — 432 стр. — стр. 236—237
* Алексеева А. Зелёный и лучистый месяц май (О худож. фильме «Месяц май». Постановка Г. Лившица) // Тагильский рабочий, 1 мая 1966 года
* Месяц май // Новые фильмы, №5, 1966 — стр. 13
* Минчевский Р. — Любовный марафон (О худож. фильме «Месяц май». Сценарий Ф. Миронера. Постановка Г. Лившица) // Комсомольская правда, 24 июля 1966
* Солнцев В. — Беспокойный май (О худож. фильме «Месяц май». Постановка Г. Лившица) // Полярная правда, 26 июня 1966

Կատեգորիա:1965 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Դանյանգ-Կունշան կամուրջ

**Դանյանգ-Կունշան կամուրջ**, 164.8 կիլոմետր երկարությամբ (102.4 մղոն) ուղանցույց Պեկին-Շանհայ արագընթաց երկաթուղու վրա։ Այն աշխարհի ամենաերկար կամուրջն է։

## Կամուրջ
Կամուրջը գտնվում է Շանհայի և Նանկինի միջև գտնվող երկաթուղային գծի վրա՝ Ցզյանսու նահանգում։ Այն տեղակայված է Յանցզի գետի դելտայում, որտեղ աշխարհագրությունն ընդգծվում է ցածրադիր բրնձի արտերով, ջրանցքներով, գետերով և լճերով։ Կամուրջը մոտավորապես զուգահեռ է անցնում Յանծի գետին՝ գտնվելով գետից մոտ 8-ից 80 կմ (5-ից 50 մղոն) հարավ։ Այն անցնում է բնակեցված վայրերի հյուսիսային եզրերով (արևմուտքից արևելք)՝ սկսած Դանյանգից, ապա Չանչժոուով, Ուշիով, Սուչժոուով և ավարտվում է Կունշանում։ Սուչժոուում կամուրջի վրա կա 9 կիլոմետր երկարությամբ (5.6 մղոն) հատված, որը անցնում է Յանչենգ լճի բաց ջրային տարածքով։

Շինարարությունն ավարտվել է 2010 թվականին, իսկ կամուրջը բացվել է 2011 թվականին։ Աշխատելով 10 հազար մարդ՝ նախագիծը տևել է չորս տարի և արժեցել մոտ 8,5 միլիարդ դոլար։ 2011 թվականի հունիսից սկսած՝ կամուրջը Գինեսի ռեկորդների գրքում գրանցված է որպես աշխարհի ամենաերկար կամուրջ։

## Կառուցում
Կամուրջը նախագծել և կառուցել է Չինաստանի Ճանապարհների և կամուրջների կորպորացիան (CRBC), որը Չինաստանի Կապուղիների Շինարարության Ընկերության դուստր ձեռնարկությունն է։ Այն Չինաստանի կառավարության կողմից ֆինանսավորվող ընկերություն է, որը ի սկզբանե հանդիսացել է Չինաստանի Տրանսպորտի Նախարարության Արտաքին Օգնության Գրասենյակի մի մասը։ Այս ընկերությունը ղեկավարում է խոշոր քաղաքացիական շինարարական նախագծեր Չինաստանում, ինչպիսիք են ավտոմայրուղիների, երկաթուղիների, կամուրջների, նավահանգիստների և թունելների կառուցումը։

## Տես նաև
* Ամենաերկար կամուրջների ցանկ

## Ծանոթագրություններ

Կատեգորիա:2010 կառուցումն ավարտված շենքեր և կառույցներ
Կատեգորիա:2011 հիմնադրումներ Չինաստանում
Կատեգորիա:Երկաթուղային կամուրջներ
Կատեգորիա:Չինաստանի կամուրջներ
Աղջկական տարիներ

**«Աղջկական տարիներ»** (), խորհրդային կինոդրամա, որը նկարահանել է ռեժիսոր Լեոնիդ Էստրինը Ա. Դովժենկոյի անվան կինոստուդիայում։ Պրեմիերան կայացել է 1961 թվականի դեկտեմբերի 22-ին։ 

## Սյուժե
Համեստ աղջիկ Նաստյան աշխատանքի է անցել Խորհրդային Միության խոշորագույն մետաքսի կոմբինատներից մեկում։  Շուտով նա սիրահարվում է բրիգադավար և մոտոցիկլավար Գնատ Կոլյադային։ Վերջինս նույնպես ուշադրություն է դարձրել աղջկան և, թողնելով գեղեցկուհի Գաննային, ամուսնության առաջարկություն է անում Նաստյային։ Հարսանիքից հետո սկսվում է առօրյա կյանքը։ Որդի ունենալուց հետո Նաստյան հասկանում է, որ իր համար դժվար է միաժամանակ շարունակել ուսումը, աշխատել և վարել տնային տնտեսությունը, ինչպես նաև չմոռանալ ամուսնու մասին։  Այդ ժամանակ Կոլյադան մխիթարություն է փնտրում Գաննայի մոտ, իսկ ավելի ուշ նա բոլորովին հեռանում է ընտանիքից՝ սեփական զգացմունքները հասկանալու համար: Բայց բրիգադը պաշտպանում է Նաստյային։ Այդ ժամանակ էլ նրա բնակարանում հայտնվում է զվարճալի Անտոսկան։

## Դերերում
* Էդուարդ Կոշման – *Գնատ Կոլյադա
* Նատալյա Կուստինսկայա – *Նաստյա
* Ելենա Կոռնիլովա – *Գաննա
* Աննա Դուբրովինա – *Անտոսկա
* Պավել Մորոզենկո – *Ալեքսեյ
* Նիկոլայ Կրյուչկով – *Տրոֆիմ Իվանովիչ
* Սվետլանա Խարիտոնովա – *Վարվառա
* Ալեքսանդր Սոկոլովա – *Կատրյա
* Դմիտրի Կապկա
* Յունոնա Յակովչենկո – *Նատալկա
* Յուրի Սարիչև – *Չեռնյավի
* Լեոնիդ Մարչենկո – ''Բելյավի
* Վիկտոր Խալատով

## Նկարահանող խումբ
* Բեմադրող ռեժիսոր՝ Լեոնիդ (Իսրայել) Էստրին
* Սցենարիստ` Լիդիա Կոմպանիեց
* Բեմադրող օպերատոր՝ Նիկոլայ Տոպչի
* Կոմպոզիտոր` Անատոլի Բոյարսկի
* Բեմադրող նկարիչ՝ Գեորգի Պրոկոպեց

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Ռուսերեն ֆիլմեր
Կատեգորիա:1961 ֆիլմեր
Կատեգորիա:Խորհրդային դրամա ֆիլմեր
Ցվիետա Գրոսպիչ

**Ցվիետա Գրոսպիչ** (հայտնի է **Ֆլորա Դոսեն** գրական ​​կեղծանվամբ. , . ), խորվաթ և ֆրանսիացի գրող։

Ցվիետան օրթոպեդ Ֆերդե Գրոսպիչի դուստրն էր: Հինգ տարեկան էր, երբ ընտանիքով Գոսպիչ քաղաքից տեղափոխվել են Զագրեբ։ Համալսարանական ուսումն սկսել է Զագրեբում և ավարտել Պրահայում. ուսումնասիրել է խորվաթերեն, չեխերեն, անգլերեն, ֆրանսերեն, իտալերեն և գրականություն այդ լեզուներով։ Բարեկամական հարաբերությունների մեջ էր Միրոսլավ Կռլեժայի, Ժան-Պոլ Սարտրի, Մարիո Սոլդատիի և անվանի ուրիշ գրողների հետ։ 1948 թվականից ապրել է Իտալիայում, ամուսնացել գերմանացի գործարար Ստեֆան Վեզելի հետ, գրական առաջին փորձերը կատարել։ Նա իր գրեթե բոլոր վեպերը գրել է ֆրանսերեն։ Միայն «Մաեստրո» վեպն է գրել խորվաթերեն, և այն թարգմանվել է ֆրանսերեն։ Նրա ստեղծագործությունները Ֆրանսիայում բեսթսելլերներ էին։ Առավել հաջողված գործերը թարգմանվել են աշխարհի մի շարք լեզուներով, հիմնականում՝ իտալերեն և արժանացել են հատկապես ֆրանսիացի գրաքննադատների դրվատանքին: Իր երկերում Ֆլորա Դոսենը ձգտել է պարզ ու պատկերավոր ներկայացնել բուրժուական ընտանիքների կյանքի ու կենցաղի դրամատիկական կողմերը:

Կին գրողն իր գրական կեղծանվան մեջ որպես ազգանուն օգտագործել է մոր  օրիորդական ազգանունը՝ Դոշեն ():

## Երկեր
Վեպեր.
* *Maestro* (*Le maestro*), 1961.
* *Misa ponedjeljkom* (*La messe du lundi*), 1962.
* *Luda želja* (*Un prix fou*), 1966.
* *Život kao život* (*La vie comme elle vient*), 1974.
* *Ja, svemir* (*Moi l’univers*) 1979.
* *Ilirka* (*L’Illyrienne*), 1986.

Նամակների ժողովածու
* *Prašina dana* (*La poussicre des jours*), 1972.

## Ծանոթագրություններ

## Գրականություն
* 
* 

## Արտաքին հղումներ
*LZMK / Hrvatska enciklopedija: Dosen, Flora
*LZMK / Proleksis enciklopedija: Dosen, Flora
*Turistička zajednica Grada Gospića: Cvijeta Grospić / Flora Dosen   
* Matica.hr / Vijenac – Strahimir Primorac: »Povratak kući & komorne drame« 

Կատեգորիա:Բնօրինակում անաղբյուր հոդվածներ
Եղեք իմ զոքանչը

**«Եղեք իմ զոքանչը»** (), 1977 թվականի խորհրդային գեղարվեստական ֆիլմ, որը նկարահանել է ռեժիսոր Կառլոս Մարտինսը Ռիգայի կինոստուդիայում։ 

## Սյուժե
Փոքրիկ գավառական քաղաքից բարի, բայց անչափ երկչոտ անասնաբույժը դառնում է պատմական վիկտորինայի հաղթող, որի մրցանակն է նավարկություն Բալթիկ ծովում:

Ռիգա տանող ճանապարհին Անդրիսը հազիվ է զերծ մնում տհաճ իրավիճակից, որը ստեղծվել էր գավառական թանգարանից երկու անհաջող խաբեբաների կողմից հին բրոնզե զարդերի գողության շուրջ։ 

Բայց բոլոր անախորժությունները փոխհատուցվել են նրա կյանքում Ինգայի՝ մի երիտասարդ կնոջ հայտնվելով, որի մոր և դստեր հետ բժիշկը ծանոթացել է հայրենի քաղաքում՝ մայրաքաղաք մեկնելուց առաջ։ 

## Դերերում
* Եվգենի Իվանիչև - Անդրիս
* Միրձա Մարտինսոնե - Ինգա
* Սոլվիտե Լինդե - Վիտա
* Վիլմա Մելնբարդե - տատիկ
* Ուլդիս Վազդիկս - առաջին խաբեբա
* Էդգար Լիեպինշ - երկրորդ խաբեբա
* Յուրիս Ստրենգա - ծխնելույզ մաքրող
* Կարլիս Սեբրիս - ոստիկանության մայոր
* Յանիս Կուպլայս - ոստիկանության կապիտան
* Էդմունդաս Ֆրեյբերգաս - ոստիկանության լեյտենանտ
* Մարտինշ Վերդինշ - քննիչ
* Արթուր Կալեյս - Արվիդս 
* Յուրիս Լեասկալնս - գլխավոր բժիշկ
* Արթուր Դիմիտերս - դռնապան
* Էդուարդ Պավուլս - թանգարանի տնօրեն
* Ջիդրա Ռիտենբերգա - հյուրանոցի ադմինիստրատոր
* Մարինա Կրաուզե - Անդա
* Մարա Զվայգզնե - բուժքույր
* Էվալդս Վալտերս - Ալբերտ
* Միերվալդիս Օզոլինս - Ալբերտի եղբայրը
* Պետերիս Վասարաուզիս - Կարլիս
* Յուրիս Լավինս - Յանիս
* Առնիտա Յաունզեմե - դիրիժոր
* Վայրոնիս Յականս - այցելու

## Նկարահանող խումբ
* Սցենարի հեղինակ՝ Գենրիխ Ռյաբկին
* Բեմադրող ռեժիսոր՝ Կարլիս Մարսոնս
* Բեմադրող օպերատոր՝ Զիգուրդս Վիտոլս
* Կոմպոզիտոր՝ Ռայմոնդ Պաուլս
* Բեմադրող նկարիչ՝ Անդրիս Տեյկմանիս
* Հնչյունային օպերատորներ՝ Վ. Լիչյով, Զ. Գեյստարտես
* Մոնտաժող՝ Ա. Լեյմանիս
* Ռեժիսորներ՝ Ս. Բերդիչևսկի, Վ. Օզերե
* Օպերատոր՝ Մ. Մեդնիս
* Զգեստների դիզայներ՝ Ե. Թալինա
* Դիմահարդարման նկարիչ՝ Մ. Պուրվիտե
* Խմբագիր՝ Օ. Կուբլանով
* Երաժշտական խմբագիր՝ Նիկոլայ Զոլոտոնոս
* Տնօրեն` Վիսվալդիս Սաուլիտիս

## Ծանոթագրություններ

## Ссылки
* в журнале Экран 1990
* ссылка на рецензию 1977 года

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1977 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային կինոկատակերգություններ
Քելվին Ստենգս

**Քելվին Ստենգս** (, ), հոլանդացի ֆուտբոլիստ, «Ֆեյենորդ» ակումբի և Նիդերլանդների հավաքականի կիսապաշտպան:

## Կարիերա
Ստենգսը ԱԶ-ի սան է, որի ակադեմիա է տեղափոխվել 11 տարեկանում։  Հանդես է եկել երիտասարդական թիմում, ընդհանուր առմամբ նրա կազմում անցկացրել է 22 խաղ, խփել է 6 գնդակ։  2016/2017 մրցաշրջանից ներգրավվել է հիմնական թիմի հետ մարզումներին: 2017 թվականի մարտի 5-իննշել է  նորամուտը Էրեդիվիզիում «Էքսելսիորի» դեմ խաղում՝ ընդմիջումից հետո փոխարինելով Ալիռեզա Ջահանբախշի։  Ընդհանուր առմամբ, նորամուտի մրցաշրջանում անցկացրել է 6 խաղ, խփել է 2 գնդակ, երկուսն էլ՝ «Գրոնինգենի» դեմ երկու խաղում:

2021 թվականի հուլիսի 14-ին տեղափոխվել է ֆրանսիական «Նիս» ակումբ։ 

2022 թվականի օգոստոսի 30-ին վարձավճարով մինչև 2022/23 մրցաշրջանի ավարտը տեղափոխվել է Բելգիայի Ժյուպիլե լիգայի «Անտվերպեն» ակումբ։  2022 թվականի սեպտեմբերի 4-ին նշել է նորամուտը «Անտվերպենում»՝ խաղադաշտ դուրս գալով մեկնարկային կազմում Ժյուպիլե լիգայի «Վեստերլոյի» դեմ խաղում։ 

2023 թվականի հուլիսի 26-ին չորս տարվա պայմանագիր է կնքել «Ֆեյենորդի» հետ։

## Վիճակագրություն
### Ստենգսի խաղերը Նիդերլանդների հավաքականում

**Ընդհանուր`  8 խաղ / 3 գոլ, 6 հաղթանակ, 1 ոչ-ոքի, 1 պարտություն**

## Ձեռքբերումներ
**«Անտվերպեն»**
* Բելգիայի չեմպիոն - 2022/23
* Բելգիայի գավաթակիր - 2022/23

**«Ֆեյենորդ»**
* Նիդերլանդների գավաթակիր - 2023/24
* Նիդերլանդների սուպերգավաթակիր - 2024

## Ծանոթագրություններ

## Արտաքին հղումներ
* Ֆուտբոլիստի էջը «Նիսի» կայքում
* Ֆուտբոլիստի էջը «Ֆեյենորդի» կայքում

 
Կատեգորիա:ԱԶ Ալկմարի ֆուտբոլիստներ
Կատեգորիա:Անտվերպենի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Լենա Օբերդորֆ

**Լենա Զոֆի Օբերդորֆ** (, ), գերմանացի ֆուտբոլիստ, «Բավարիայի» կանանց թիմի և Գերմանիայի կանանց ֆուտբոլի ազգային հավաքականի կիսապաշտպան:

## Ակումբային կարիերա
2018 թվականի ամռանը կնքել է իր առաջին պրոֆեսիոնալ պայմանագիրը «Էսեն» ակումբի հետ։  Մինչ այդ խաղացել է Գերմանիայի տղամարդկանց առաջնության հինգերորդ դիվիզիոնի «Շպրոկհեֆել» սիրողական ակումբում՝ հանդես գալով պատանիների հետ։

## Կարիերան հավաքականում
Հանդես է եկել Գերմանիայի մինչև 15, մինչև 16, մինչև 17, մինչև 19, մինչև 20 տարեկանների ֆուտբոլի կանանց հավաքականներում:

2017 թվականին մինչև 17 տարեկանների հավաքականի կազմում հաղթել է մինչև 17 տարեկան աղջիկների Եվրոպայի առաջնությունում։ 

2019 թվականին նշել է իր նորամուտը Գերմանիայի կանանց գլխավոր հավաքականի կազմում։ Մասնակցել է Ֆրանսիայում կայացած կանանց աշխարհի առաջնությանը։

### Գոլերն առաջին հավաքականում

## Ձեռքբերումներ
### Թիմային
**Գերմանիա (մինչև 17 տարեկան)**
* Մինչև 17 տարեկան աղջիկների Եվրոպայի առաջնության հաղթող - 2017
* Եվրոպայի առաջնության արածթե մեդալակիր - 2022
* ՈՒԵՖԱ Ազգերի լիգայի կանանց առաջնության երրորդ տեղ - 2023–24

### Անձնական ձեռքբերումներ
* ՈՒԵՖԱ-ի կանանց առաջնության մրցաշարի լավագույն երիտասարդ խաղացող - 2022
* ՈՒԵՖԱ-ի կանանց առաջնության մրցաշարի լավագույն թիմ - 2022
* ՖԻՖԱ FIFPRO  կանանց աշխարհի առաջնություն 11 - 2022
* ՈՒԵՖԱ կանանց մինչև 17 տարեկանների առաջնության լավագույն ֆուտբոլիստ - 2017
* Ֆրից Վալտերի մեդալ. ոսկի - 2020, արծաթ - 2019, բրոնզ - 2018
* IFFHS կանանց աշխարհի հավաքական - 2022 2023
* Գերմանիայի տարվա լավագույն ֆուտբոլիստ - 2020

## Ծանոթագրություններ

Կատեգորիա:Գերմանացի կին ֆուտբոլիստներ
Ջոն վան Լուն

**Յոհանես Մարիա (Ջոն) վան Լուն** (, ), հոլանդացի ֆուտբոլիստ, հարձակվող, մարզիչ, 1990 թվականի ֆուտբոլի աշխարհի առաջնության մասնակից։

## Ակումբային կարիերա
Ջոնը ծնվել է Նիդեռլանդների Ուտրեխտ քաղաքում։  Հենց հայրենի քաղաքում է սկսել զբաղվել ֆուտբոլով, նախ՝ Ուտրեխտի ՈՒՎՎ-ում, իսկ հետո՝ 1983 թվականին տեղափոխվել է «Ուտրեխտ»՝ քաղաքի ամենամեծ ակումբը, որը խաղում էր Էրեդիվիզիում։  Արդեն երկրորդ մրցաշրջանում ակումբում Ջոնը դարձել է հիմնական կազմի խաղացող։ Ակումբում հինգ տարի անցկացնելուց հետո տեղափոխվել է «Ռոդա»։  Երկու տարի անց մեկնել է արտերկիր՝ բելգիական «Անդերլեխտ», սակայն չկարողանալով իրեն պատշաճ դրսևորել՝ վերադարձել է հայրենիք։  Այս անգամ Վան Լունը դարձել է Ամստերդամի «Այաքսի» խաղացող։

## Վիճակագրություն
### Վան Լունի խաղերը Նիդերլանդների հավաքականում

**Ընդհանուր` 7 խաղ / 1 գոլ, 2 հաղթանակ, 2 ոչ-ոքի, 3 պարտություն**

## Ծանոթագրություններ

 
Կատեգորիա:Հոլանդացի ֆուտբոլիստներ
Կատեգորիա:Ֆուտբոլի հարձակվողներ
Կատեգորիա:Այաքսի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Ուտրեխտի ֆուտբոլիստներ
Պուերտո Ռիկո (անդունդ)

**Պուերտո Ռիկո**, (Puerto Rico), խորջրյա անդունդ Ատլանտյան օվկիանոսում՝ Կարիբյան ծովի և Ատլանտյան օվկիանոսի սահմանին։ Անդունդի ձևավորումը կապված է Փոքր Անտիլյան կղզիների աղեղի երկայնքով հարավից սուբդուկցիոն գոտու և Կուբայի և Հայիթիի միջև արևելք՝ Կայմանյան իջվածքով մինչև Կենտրոնական Ամերիկայի ափ ձգվող տրանսֆորմացիոն բեկվածքային գոտու (սալերի սահման) միջև բարդ անցման հետ։ Կատարված ուսումնասիրությունները հաստատել են այս տարածքում երկրաշարժերի հետևանքով զգալի ցունամիների առաջացման հնարավորությունը։

Անդունդը ձգվում է 1200 կմ ստորջրյա Անտիլյան լեռնաշղթայի հյուսիսային լանջերի երկարությամբ։ Առավելագույն խորությունը (8742 մ) գտնվում է Պուերտո Ռիկո կղզուց հյուսիս։

## Արտաքին հղումներ
 

Կատեգորիա:Ատլանտյան օվկիանոս
Մախիրո Մաեդա

**Մախիրո Մաեդա** (), Ճապոնական անիմե ստեղծող, ռեժիսոր, կերպարների նկարիչ-մուլտիպլիկատոր բազմաթիվ անիմացիոն սերիաների համար: Երկար տարիներ աշխատել է Ghibli և Gonzo ստուդիաների հետ: Նա հայտնի է նաև արտասահմանցի ռեժիսորների հետ համագործակցությամբ այնպիսի նախագծերում, ինչպիսիք են «Սպանել Բիլին»-ը և «Անիմատրիքս»-ը:

## Աշխատանքներ
**Մանգայի հեղինակ.**

* 2005 - Կոմս Մոնտե Քրիստո

**Անիմացիայի ռեժիսոր.**

* 2021 - Evangelion: 3.0+1.0: Thrice Upon a Time
* 2014 - Japan Animator Expo [20min Walk], [Kanon]
* 2012 - Evangelion: 3.0 You Can (Not) Redo
* 2008 - Genius Party (երկրորդ ֆիլմ) [Gala]
* 2004 - Կոմս Մոնտե Քրիստո
* 2003 - Անիմատրիքս [Second Renaissance]
* 2001 - Վերջին ֆանտազիան. Ամենակարողը
* 1998 - Վերջին սուզանավը
* 1991 - R20: Ginga Kuukou

**Անիմացիայի սցենարիստ.**

* 1991 - R20: Ginga Kuukou

**Անիմատոր.**

* 2017 - The Dragon Dentist
* 2008 - Genius Party (երկրորդ ֆիլմ)
* 2003 - Անիմատրիքս
* 1997 - Neon Genesis Evangelion: The End of Evangelion
* 1996 - Ihatov Gensō Kenji no Haru
* 1992 - Պորքո Ռոսսո
* 1991 - Doomed Megalopolis (Teito Monogatari)
* 1991 - Դեռ երեկ
* 1987 - Գենձի մոնոհաթարի
* 1987 - Արքայական վայրէջք
* 1986 - Լապուտա երկնային դղյակը
* 1984 - The Super Dimension Fortress Macross: Do You Remember Love?
* 1984 - Նավշիքան հողմերի հովտից
* 1982 - Մաքրոսի հիպերծավալուն ամրոցը

**Խառը դերեր.**

* 2018 - SSSS.GRIDMAN - հրեշների դիզայն
* 2017 - Rage of Bahamut: Virgin Soul - կադրավորուն [13-րդ սերիա]
* 2016 - Գոձիլա. Վերածնունդ - դիզայն
* 2013 - Kill la Kill - կադրավորում [16-րդ սերիա]
* 2012 - Evangelion: 3.0 You Can (Not) Redo - դիզայն, կադրավորում
* 2012 - Giant God Warrior Appears in Tokyo - Աստվածային մարտիկների դիզայն
* 2012 - Sine Mora - պետերի դիզայն
* 2009 - Evangelion: 2.0 You Can (Not) Advance - դիզայն
* 2008 - Հանճարեղ երեկույթ (ֆիլմ երկրորդ) - դիզայն
* 2006 - Աղբյուր - դիզայն, կադրավորում
* 2005 - SoltyRei - դիզայն
* 2004 - Կոմս Մոնտե-Քրիստո - դիզայն, կադրավորում
* 2004 - Սամուրայ Չամպլու - դիզայն [զենքերի դիզայն]
* 2003 - Անիմատրիքս - դիզայն [Second Renaissance- կերպարներ]
* 2003 - Վտարվածը - դիզայն
* 2002 - Вандред: Второй уровень OVA - դիզայն
* 2002 - Gate Keepers 21 - դիզայն
* 2001 - Վանդրեդ. Երկրորդ մակարդակ [TV] - դիզայն
* 2001 - Վերջին ֆանտազիան. Ամենակարողը - դիզայն [կերպարներ]
* 2001 - Վանդրեդ - կադրավորում
* 2001 - Վանդրեդ - դիզայն
* 2000 - Վանդրեդ [TV] - կադրավորում
* 2000 - Վանդրեդ [TV] - դիզայն
* 2000 - Gate Keepers - դիզայն
* 1998 - Վերջին սուզանավը - դիզայն
* 1996 - Magic User’s Club - դիզայն
* 1996 - The Vision of Escaflowne [TV] - դիզայն
* 1995 - Junkers Come Here - դիզայն
* 1994 - Yamato 2520 - կադրավորում
* 1991 - Doomed Megalopolis - դիզայն [Shikigami]
* 1990 - Nadia: The Secret of Blue Water - դիզայն
* 1988 - Gunbuster - դիզայն
* 1987 - Карнавал роботов - դիզայն [Երկու ռոբոտների հեքիաթ]

## Ծանոթագրություններ

Կատեգորիա:Ճապոնացի ռեժիսորներ
Կատեգորիա:Ճապոնացի մուլտիպլիկատորներ
Իվանա Բրկլյաչիչ

**Իվանա Բրկլյաչիչ** (. ), խորվաթ թեթևաթլետ (մրճանետորդուհի), Եվրոպայի և աշխարհի պատանեկան առաջնությունների բազմակի մրցանակակիր: Առաջին խորվաթ մարզուհին է, ով կարողացել է մուրճը նետել 70 մետրից (2005 թ.) և 60 մետրից հեռու (2000 թ.).:

## Կարիերա
Իվանան պատանեկան հասակում մարզական լուրջ հաջողությունների է հասել. հաղթող է ճանաչվել 2000 թվականին Չիլիում և 2002 թվականին Ճամայկայում անցկացված թեթև աթլետիկայի աշխարհի պատանեկան առաջնություններում՝ մրճանետորդուհիների մրցապայքարում, 2000 թվականի ամառային օլիմպիական խաղերում էլ 17-ամյա աղջիկը գրավել է 11-րդ տեղը: 2001 թվականին այդ նույն մրցաձևում ոսկե մեդալ է նվաճել Իտալիայում կայացած թեթև աթլետիկայի Եվրոպայի պատանեկան առաջնությունում:

Իվանայի անձնական ռեկորդը, որ նաև Խորվաթիայի ազգային ռեկորդ է, 75,08 մետր է. այդ արդյունքին նա հասել է 2007 թվականին Վարշավայում կայացած Եվրոպայի թեթևաթլետիկական ասոցիացիայի մրցումներում: Այդ ժամանակ դա թեթև աթլետիկայի պատմության մեջ 8-րդ լավագույն ցուցանիշն էր:

2009 թվականին Բրկլյաչիչը դարձել է Hanžeković Memorial-ի տնօրեն, հուշամրցաշար, որ ներառված է թեթևաթլետիկական միջազգային կարևոր միջոցառումների՝ IAAF World Challenge-ի մրցումների շարքում:

2010 թվականի մայիսի 27-ին Իվանան հայտարարեց, որ հեռանում է պրոֆեսիոնալ սպորտից: Նա վերջին անգամ մրցապայքարի մեջ էր մտել 2008 թվականին Շտուտգարդում՝ համաշխարհային թեթևաթլետիկական եզրափակչում:

## Հիմնական արդյունքներ

## Ծանոթագրություններ

## Արտաքին հղումներ
* Private Website
* Fakta på IAAF:s webbplats

Կատեգորիա:Մարզուհիներ
Կատեգորիա:Օլիմպիական մարզիկներ
Միգել Ֆեռեր

**Միգել Խոսե Ֆեռեր** (, ), ամերիկացի դերասան։

## Կենսագրություն
Ծնվել է ամերիկացի դերասան, ծագումով Պուերտո Ռիկոյից օսկարակիր Խոսե Ֆեռերի (1912-1992 թվականներ) և ամերիկացի էստրադային երգչուհի Ռոզմարի Քլունիի (1928-2002 թվականներ) ընտանիքում, որը դերասան Ջորջ Քլունիի մորաքույրն է։ Հինգ երեխաներից ավագն էր։

Դերասանուհի Լեյլանիի հետ ամուսնությունից ուներ երկու երեխա` Լուկաս Ֆեռերը (ծնվ. 1993 թվականին) և Ռաֆայել Ֆեռեր (ծնվ. 1996 թվականին)։ 2005 թվականից ամուսնացած է եղել պրոդյուսեր Լորի Վենտրաուբի հետ։

Մահացել է իր տանը` Լոս Անջելեսում, 2017 թվականի հունվարի 19-ին կոկորդի քաղցկեղից, կյանքի 62-րդ տարում։

## Ֆիլմագրություն

### Ֆիլմ

### Հեռուստատեսություն

### Խաղեր

## Ծանոթագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի տղամարդ թատերական դերասաններ
Կատեգորիա:Քաղցկեղից մահացածներ
Յորել Հատո

**Յորել Հատո** (, ), հոլանդացի ֆուտբոլիստ, «Այաքս» ակումբի և Նիդերլանդների հավաքականի պաշտպան:

## Ակումբային կարիերա
Ռոտերդամի «Սպարտայի» սան Հատոն 2018 թվականին տեղափոխվել է «Այաքսի» ակադեմիա։  2023 թվականի փետրվարի 5-ին Հատոն նշել է նորամուտը ակումբի հիմնական թիմի կազմում Էրեդիվիզիի «Կամբյուրի» դեմ խաղում։

## Կարիերան հավաքականում
Հանդես է եկել Նիդերլանդների մինչև 16, մինչև 17 և մինչև 21 տարեկանների հավաքականներում:

2023 թվականի նոյեմբերին Հատոն առաջին անգամ հրավիրվել է Նիդերլանդների հիմնական հավաքական՝ մասնակցելու Եվրոպայի 2024 թվականի առաջնության ընտրական մրցաշարին։  2023 թվականի նոյեմբերի 21-ին նշել է նորամուտը Ջիբրալթարի հավաքականի դեմ խաղում` ընդմիջումից հետո փոխարինման դուրս գալով և աչքի ընկնելով գոլային փոխանցմամբ։

## Ելույթների վիճակագրություն
### Ակումբային կարիերա

### Խաղերը հավաքականում

**Ընդհանուր` 5 խաղ / 0 գոլ, 2 հաղթանակ, 2 ոչ-ոքի, 1 պարտություն**

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Սպարտա Ռոտերդամի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Չելսիի ֆուտբոլիստներ
Երանոս Երանոսյան

**Երանոս Երանոսյան** (**Ազատարար**, ), հեռագրատան և փոստի հայազգի աշխատակից Օսմանյան կայսրությունում։ Կավառնայի պատվավոր քաղաքացի։

## Կենսագրություն
Երանոս Երանոսյանը ծնվել է 1844 թվականի ապրիլի 4-ին Դոբրիչ քաղաքում։ Ազգությամբ հայ էր։

1877-1878 թվականների Ռուս-թուրքական պատերազմի ժամանակ նա Բալչիկ քաղաքի ռազմական հեռագրատան պետն էր։ Նա վճռորոշ ներդրում է ունեցել և զոհվել է՝ փրկելով Կավառնայի և բուլղարական շրջակա գյուղերի բնակչությանը 1877 թվականի Կավառնայի արյունալի ապստամբության ժամանակ։

Իմանալով բուլղարացիների կոտորածների և Կավառնայի ապստամբության ու բաշիբոզուկների ջոկատների կատարած շրջակա գյուղերի հրկիզման մասին, նա իր թուրք ղեկավարներից գաղտնի հեռագիր է ուղարկել Վառնայում գտնվող օտարերկրյա հյուպատոսներին և Կոստանդնուպոլսում գտնվող եվրոպական երկրների դիվանագետներին՝ կոչ անելով բուլղարական բնակչությանը փրկել բաշիբոզուկների և չերքեզների կոտորածից։ Տեքստը հետևյալն էր.

Բուրգասի կայարանի պետ Խրիստո Գրիգորովի օգնությամբ հեռագիրը հասել է Կոստանդնուպոլիս։ Այն շատ ուժեղ անմիջական դիվանագիտական ճնշում է առաջացրել թուրքական իշխանությունների վրա։ Քաջարի հայը չի սահմանափակվել դրանով, նա հավատացել է Բալչիկի վարչական միավորի ղեկավարին՝ կայմակամին, և անմիջապես հաջորդ օրը գլխավորել եգիպտացի զինվորների մի խումբ՝ կոտորածն ու թալանը կանխելու համար։ Նրանց հետ գնալով բուլղարացիների տներ՝ փրկելու համար, նա անմիջապես սպանվել է՝ գնդակահարվելով ճակատից։ Քաղաքի կոտորածներն ու թալանը դադարեցնելու նրա արդյունավետ միջամտության դիմաց վրեժ լուծելու համար բաշիբոզուկները նրա դիակի նկատմամբ կատարել են նողկալի բռնություններ։ 1878 թվականի փետրվարի 4-ին ռուսական զորքերը քաղաքն ազատագրվել են օսմանյան լծից։

Երանոսյանը պատմության մեջ մտել է «Ազատարար» մականունով, որը նրան տվել են Կավառնայի շնորհակալ բնակիչները։

## Հիշատակ
Այսօր, նրա հերոսական անձնազոհության հիշատակին, Կավառնայի փողոցներից մեկը կոչվում է նրա անունով։ Ռուս-թուրքական ազատագրական պատերազմի 130-ամյակի կապակցությամբ նրա պատվին կանգնեցվել է հուշարձան, որը հանդիսավորությամբ բացվել է 2007 թվականի դեկտեմբերի 14-ին, ժամը 10:00-ին՝ Բուլղարիայում Հայաստանի դեսպան Սերգեյ Մանասարյանի, Վառնայում Ռուսաստանի գլխավոր հյուպատոս Անատոլի Շչելկունովի, հայկական համայնքի նախագահ Արտակ Ազարյանի, Վառնայի և Դոբրիչի հայ համայնքի, ինչպես նաև Կավառնայի և Բալչիկի բնակիչների ներկայությամբ: Երանոս Երանոսյանի հուշարձանը տեղադրված է քաղաքի համանուն փողոցում։

2012 թվականի նոյեմբերի 6-ին «Ազատարարը» քաղաքային խորհրդի որոշմամբ հռչակվել է Կավառնայի պատվավոր քաղաքացի։ Հանդիսավոր նիստին ներկա են եղել Հայաստանի դեսպան Արսեն Սհոյանը, Վառնայում Հայաստանի պատվավոր հյուպատոս Սարգիս Սարկիզովը, Հայ առաքելական եկեղեցու Թեմական խորհրդի ատենապետ դոկտոր Ռուբեն Գրիգորյանը, հայր Բարդուղիմեոսը, ինչպես նաև Վառնայի, Դոբրիչի և Կավառնայի հայ համայնքների ներկայացուցիչներ և Երանոս Երանոսյանի թոռան թոռը՝ դոկտոր Արթյուն Երինոզովը։

## Ծանոթագրություններ


## Արտաքին հղումներ
* Կավառնայի ապստամբությունը 1877 թվականին

Կատեգորիա:Բուլղարահայ հասարակական գործիչներ
Ջեֆ Դենիելս

**Ջեֆրի Ուորեն** (**Ջեֆ**) **Դենիելս** (, ), ամերիկացի դերասան, երաժիշտ և դրամատուրգ։ «Էմմի» մրցանակի կրկնակի դափնեկիր, չորս «Ոսկե գլոբուս» մրցանակի հավակնորդ (1986, 1987, 2006, 2013 թվականներ), ինչպես նաև «Թոնի» մրցանակի հավակնորդ։ Առավել հայտնի է «Հիմարը և ավելի հիմարը», «Կահիրեի ծիրանագույն վարդը», «Արագություն», «101 դալմատիններ», «Նրբության լեզուն», «Գետիսբուրգ» «Արախնոֆոբիա», «Կաղամար և կետ», «Ժամանակի հանգույց», «Ժամեր» ֆիլմերում իր դերերով և «Լուրեր» հեռուստասերիալով։

## Կենսագրություն
Դանիելսը ծնվել է Աթենս քաղաքում (Ջորջիա նահանգ), և մեծացել է Չելսիում (Միչիգան նահանգ), այն քաղաքում, որտեղ նրա հայրը ղեկավարում էր փայտանյութի պահեստը մինչև իր մահը՝ 2012 թվականը, և նույնիսկ զբաղեցնում էր քաղաքապետի պաշտոնը: Ծնողները տղային դաստիարակել են մեթոդիստական եկեղեցու կանոններին խստորեն համապատասխան:

Երիտասարդ տարիքում Դենիելսը ընդունվեց Միչիգանի Կենտրոնական համալսարան և, նախքան Նյու Յորք մեկնելը, որոշ ժամանակ խաղաց համալսարանական թատերախմբում։ Նյու Յորքում նա ընդունվեց նորաբաց փոքրիկ թատրոն, որը կոչվում էր «Second Stage»։ Դենիելսը դերեր է խաղացել բազմաթիվ թատերական ներկայացումներում և մյուզիքլներում ինչպես Բրոդվեյում, այնպես էլ դրանից դուրս: Մասնավորապես, խաղացել է 2009 թվականին Բրոդվեյի «Ջարդի Աստված» ներկայացման մեջ՝ Յասմինա Ռեզայի համանուն պիեսի հիման վրա, որի համար առաջադրվել է «Թոնի» մրցանակի։ Նրա բեմական գործընկերներն էին Հոուփ Դևիսը, Ջեյմս Գանդոլֆինին և Մարշա Գեյ Հարդենը։

1991 թվականին Չելսիում կազմակերպել է *Purple Rose Theatre Company* թատերախումբը՝ հանդիսանալով նրա գործադիր պրոդյուսերը և նրա համար գրելով տասնհինգ պիես։

1979 թվականին Դենիելսը ամուսնացել է իր դպրոցական ընկերուհու՝ Քեթլին Ռոզմարի Թրեադոյի հետ։ Այս ամուսնության մեջ ծնվել են երեք երեխաներ՝ Բենջամին (1984), Լուկաս (1987) և Նելլի (1990):

## Ֆիլմագրություն

## Ծանոթագրություններ

## Արտաքին հղումներ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի հեռուստատեսային դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի դրամատուրգներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Իվան Հուկլեկ

**Իվան Հուկլեկ** (. ), հունահռոմեական ոճի խորվաթ ըմբշամարտիկ, օլիմպիական խաղերի մասնակից:

## Կարիերա
2007 թվականից Իվանն ընդգրկվել է Զագրեբի «Սեսվետե» մարզական ակումբի ըմբշամարտի խմբակում: Պատանեկան մակարդակում առաջին հաջողությանը հասել է 2016 թվականի հունիսին. Բուխարեստում անցկացված Եվրոպայի առաջնությունում արժանացել է բրոնզե մեդալի: 2017 թվականի նոյեմբերին լեհական Բիդգոշչ քաղաքում կայացած աշխարհի մինչև 23 տարեկանների առաջնությունում նվաճել է արծաթե մեդալ: Արծաթե պարգևի է արժանացել նաև 2018 թվականի հունիսին  Ստամբուլում անցկացված Եվրոպայի մինչև 23 տարեկանների առաջնությունում, իսկ հաջորդ տարվա մարտ ամսին սերբական Նովի Սադ քաղաքում կայացած Եվրոպայի մինչև 23 տարեկանների առաջնությունում իր քաշային կարգում նրան բաժին է հասել բրոնզե մեդալներից մեկը: 2019 թվականի հունիսի վերջին Բելառուսի մայրաքաղաք Մինսկում անցկացված Եվրոպական խաղերում բրոնզե մեդալի համար գոտեմարտում տանուլ է տվել հունգարացի Վիկտոր Լյորինցին: 2021 թվականի մայիսին դառնալով որակավորման մրցաշարի հաղթող՝ իրավունք է ստացել մասնակցելու Տոկիոյի օլիմպիական խաղերին: Այստեղ իրար ետևից երկու հաղթանակ է տարել, դուրս եկել կիսաեզրափակիչ, բայց պարտվել է  Ուկրաինան ներկայացնող Ժան Բելենյուկին, այնուհետև տանուլ է տվել նաև բրոնզե մեդալի համար գոտեմարտը և վերջնարդյունքում զբաղեցրել է 5-րդ տեղը:

## Ձեռքբերումներ
* Եվրոպայի պատանեկան առաջնություն 2016 — 3-րդ տեղ
* Աշխարհի մինչև 23 տարեկանների առաջնություն U23 2017 — 2-րդ տեղ
* Եվրոպայի մինչև 23 տարեկանների առաջնություն 2018 — 2-րդ տեղ
* Եվրոպայի մինչև 23 տարեկանների առաջնություն — 3-րդ տեղ
* Եվրոպական խաղեր 2019 — 5-րդ տեղ
* Ամառային օլիմպիական խաղեր 2020 — 5-րդ տեղ

## Անձնական կյանք
2021 թվականի ապրիլին մահացել է Իվանի 11-ամյա քույրը Մարթան:

## Ծանոթագրություններ

Կատեգորիա:Խորվաթ ըմբշամարտիկներ
Կատեգորիա:Խորվաթ մարզիկներ
Կատեգորիա:Օլիմպիական մարզիկներ
Սթիվեն Տերունյան

**Սթիվեն Պողոս** **Տերունյան** (), ծագումով հայ, ամերիկացի հանրապետական կոնգրեսական։ Ներկայացրել է Լոնգ Այլենդը 1953 թվականից մինչև 1965 թվականը։

## Վաղ կյանք և կրթություն
Տերունյանը ծնվել է Սոֆիայում, հայ ծնողների՝ Պողոս Տերունյանի և Էլիզա Աբրահամյանի ընտանիքում։ Երբ եղել է երեք տարեկան, նրա ընտանիքը իր երկու մյուս եղբայրների հետ (որոնցից մեկը եղել է լրագրող Ավեդիս Պողոս Տերունյանն, որն ավելի հայտնի է որպես Ջոն Ռոյ Քարլսոն) լքել է Բուլղարիան և մեկնել Միացյալ Նահանգներ և բնակություն հաստատել Նյու Յորքի Մինեոլա քաղաքում։

Երիտասարդ տարիքում Տերունյանը օգնել է հորը՝ խանութում։ Այդ ժամանակներից մի դրվագում պատմվում է, որ մի հաճախորդ բողոքել է, թե 20-ամյա Տերունյանը պանրի քաշը ավելի է կշռել, և նրա հայրը նկատողություն է արել նրան։ Երիտասարդ Տերունյանը ներողություն էր խնդրել, սակայն հայրը պատասխանել էր.

Հաճախել է պետական դպրոցներ և ավարտել Նյու Յորքի համալսարանը 1938 թվականին, իսկ 1942 թվականին Ֆորդհեմի համալսարանի իրավաբանական դպրոցը։

## Կարիերա
1942 թվականին ընդունվել է Նյու Յորքի փաստաբանական կոլեգիա և նույն թվականին սկսել է զբաղվել փաստաբանական գործունեությամբ Մինեոլայում։ Տերունյանը 1942 թվականի հուլիսին միացել է Միացյալ Նահանգների բանակին որպես շարքային և ավարտել է սպաների դպրոցը որպես հետևակային սպա և նշանակվել 327-րդ հետևակային գնդում։ Ծռայել է արտասահմանում 1944 թվականի հոկտեմբերից մինչև 1946 թվականի մարտը և 1946 թվականի մայիսին ազատվել է ծառայությունից՝ կապիտանի կոչումով։ Պարգևատրվել է «Մանուշակագույն սիրտ» շքանշանով։

### Քաղաքականություն
Ընտրվել է Հանրապետական Ութսուներեքերորդ և հաջորդ հինգ համագումարներում (1953 թվականի հունվարի 3 - 1965 թվականի հունվարի 3)։

Որպես կոնգրեսական, Տերունյանը եղել է Կոնգրեսի ենթահանձնաժողովի անդամ, որը հետաքննում էր 1950-ականների վիկտորինաների սկանդալները։ Այս իրադարձությունը ներկայացված է Ռոբերտ Ռեդֆորդի 1994 թվականի *«Հարցազրույց»* ֆիլմում, որտեղ Տերունյանը խստորեն քննադատում է Չարլզ վան Դորենին, այն բանից հետո, երբ նա խոստովանում է, որ խաբել է *«Քսանմեկ»* հեռուստասերիալում։ Երբ նրա գործընկեր կոնգրեսականները գովաբանել են Վան Դորենին իր հայտարարության համար, Տերունյանը դեմ է արտահայտվել՝ ասելով.

Տերունյանը քվեարկել է 1957, 1960, և 1964 թվականների քաղաքացիական իրավունքների մասին օրենքների, ինչպես նաև ԱՄՆ Սահմանադրության 24-րդ փոփոխության օգտին։

1969 թվականից մինչև 1981 թվականը ծառայել է որպես Նյու Յորքի Գերագույն դատարանի դատավոր։

### Թոշակի անցում
Թոշակի է անցել Տեխասի Օստին քաղաքում՝ ասելով. «Կարծում եմ՝ Նյու Յորքը մի փոքր չափազանց մարդաշատ է դարձել։ Օսթինը գրավիչ, կրթական քաղաք է»։ 

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկահայ քաղաքական գործիչներ
Կատեգորիա:Ամերիկացի փաստաբաններ
Կատեգորիա:Բուլղարահայեր
Կատեգորիա:Սփյուռքահայ քաղաքական գործիչներ
Անա Դեբելիչ

**Անա Դեբելիչ** (. ), խորվաթ ձեռնագնդորդուհի, նորվեգական «Vipers Kristiansand» մարզական ակումբի և Խորվաթիայի կանանց ազգային հավաքականի գծային խաղացող:

## Ակումբային կարիերա
Վեց տարեկանից մասնակցել է ձեռքի գնդակի խմբակի պարապմունքների։ 17 տարեկանից հանդես է եկել իր առաջին պրոֆեսիոնալ թիմում՝ Ռիեկայի «Զամետ»-ում, որի կազմում իր առաջին գոլը խփել է Խորվաթիայի առաջնության հանդիպումներից մեկի ժամանակ՝ 2011 թվականի հունվարի 19-ին։ Հաջորդ տարի տեղափոխվել է Զագրեբ, ընդունվել համալսարանի անտառային տնտեսության ֆակուլտետ և սկսել է հանդես գալ տեղի «Լոկոմոտիվ»-ում։ 2013/14 մրցաշրջանում մայրաքաղաքային այդ թիմի կազմում դարձել է Խորվաթիայի չեմպիոն և գավաթակիր։ 2016/17 մրցաշրջանի մեկնարկից առաջ պայմանագիր է կնքել Կոպրիվնիցայի «Պոդրավկայի» հետ, որի կազմում երեք անգամ դարձել է Խորվաթիայի չեմպիոն և երկու անգամ՝ գավաթակիր։

2020 թվականին տեղափոխվել է ռուսական *Աստրախանոչկա*, որի կազմում դարձել է Ռուսաստանի առաջնության բրոնզե մեդալակիր։ 2021/22 մրցաշրջանից  խաղում է նորվեգական «Վայպերս»-ում, որի կազմում երեքական անգամ հռչակվել է Նորվեգիայի չեմպիոնուհի ու գավաթակիր, երկու անգամ էլ նվաճել է EHF Չեմպիոնների լիգայի հաղթողի տիտղոսը [անգլերեն]։

## Հավաքականում
Խորվաթիայի կանանց ազգային հավաքականի կազմում Անա Դեբելիչը մասնակցել է Եվրոպայի 2016, 2018, 2020 և 2022 թվականների առաջնություններին, ինչպես նաև աշխարհի 2021 թվականի առաջնությանը: Ընդ որում՝ Եվրոо-2020-ի արդյունքներով խորվաթ ձեռնագնդորդուհիները գրավեցին մրցանակային երրորդ տեղը և արժանացան բրոնզե մեդալների, ինչն աննախադեպ հաջողություն էր Խորվաթիայի կանանց ձեռքի գնդակ մարզաձևի պատմության մեջ: Այդ մրցաշարում Դեբելիչն աչքի ընկավ անհատապես, խփեց 23 գոլ և ընդգրկվեց եվրոպական առաջնության խորհրդանշական հավաքականի կազմում:

## Ձեռքբերումներ
### Թիմային
** Լոկոմոտիվ (Զագրեբ)**
* Խորվաթիայի ձեռքի գնդակի առաջնության չեմպիոնուհի.  **(1)** 2013/14
* Խորվաթիայի գավաթակրուհի. **(1)** 2013/14

** Պոդրավկա**
* Խորվաթիայի ձեռքի գնդակի առաջնության չեմպիոնուհի. **(3)** 2016/17, 2017/18, 2018/19
* Խորվաթիայի գավաթակրուհի. **(2)** 2016/17, 2018/19

** Վայպերս**
* Եվրոպայի ձեռքի գնդակի ֆեդերացիայի չեմպիոնների լիգայի հաղթող. **(2)** 2021/22, 2022/23
* Նորվեգիայի ձեռքի գնդակի առաջնության չեմպիոնուհի. **(3)** 2021/22, 2022/23, 2023/24
* Նորվեգիայի գավաթակրուհի. **(3)** 2021/22, 2022/23, 2023/24

### Անհատական
* Եվրոպայի առաջնության խորհրդանշական հավաքականի անդամ. **(1)**  2020 թ.
* Խորվաթիայի «Տարվա ձեռնագնդորդուհի» **(2)** 2021, 2022

## Ծանոթագրություններ

## Արտաքին հղումներ
* Ana Debelić Եվրոպայի ձեռքի գնդակի ֆեդերացիայի տվյալների բազայում]]
* Ana Debelić աստրախանոչկա.ռու-ում
Ջալալ Աբադ

**Ջալալ Աբադ**, քաղաք Ղրղզստանի Ջալալաբադի մարզում։ Գտնվում է Կուգարտ գետի հովտում, Բիշքեկ–Օշ ավտոճանապարհին։ Բնակչությունը 129 400 մարդ է (ըստ 2025 թվականի հունվարի 1-ի տվյալների)։ Բացի ղրղզներից (64,7 %) և ուզբեկներից (28 %), Ջալալ Աբադում բնակվում են նաև ռուսներ, թաթարներ, ույղուրներ և այլ ազգությունների ներկայացուցիչներ։

Կան երկաթուղային կայարան, թեթև, սննդի արդյունաբերություն, շինանյութերի կոմբինատ, ասֆալտ–բիտումի գործարան, մետաղամշակություն, անասնաբուծական–անասնաբուժական, կոոպերատիվ տեխնիկումներ, բժշկական, մանկավարժական ուսումնարաններ։ Ջալալ Աբադի մոտ կա բալնեոլոգիական առողջարան։ Հիմնադրվել է 1877-ին։ 

## Արտաքին հղումներ

Կատեգորիա:1870 թվականին հիմնադրված բնակավայրեր
Կատեգորիա:Ղրղզստանի քաղաքներ
Դևայն Ռենչ

**	Դևայն Ֆաբիան Ջայրո Ռենչ** (, ), հոլանդացի ֆուտբոլիստ, իտալական «Ռոմա» ակումբի և Նիդերլանդների հավաքականի պաշտպան:

## Ակումբային կարիերա
Ռենչը մայրաքաղաքի «Այաքսի» սան է։  2020 թվականի սեպտեմբերի 18-ին «Գոու Ըհեդ Իգլզի» դեմ մենամարտում Դևայնը նշել է նորամուտը կրկնօրինակ կազմում Էրստեդիվիզիում։  Նոյեմբերի 28-ին «Էմմենի» դեմ խաղում նշել է նորամուտը Էրեդիվիզիում։  2021 թվականի մարտի 21-ին ԱԴՕ Դեն Հաագի դեմ խաղում Դևայնը խփել է իր առաջին գոլը «Այաքսի» կազմում։  Իր նորամուտի մրցաշրջանում ֆուտբոլիստը հաղթել է առաջնությունում և նվաճել Նիդեռլանդների գավաթը: 2021 թվականի հունիսին երկարաձգել է պայմանագիրը ակումբի հետ մինչև 2025 թվականը։ 

2025 թվականի հունվարի 23-ին տեղափոխվել է իտալական «Ռոմա»։

## Միջազգային կարիերա
2019 թվականին Հոլանդիայի պատանեկան հավաքականի կազմում Ռենչը հաղթել է Իռլանդիայում կայացած Եվրոպայի պատանեկան առաջնությունում: Մրցաշարում Նա մասնակցել է Բելգիայի, Իսպանիայի, Իտալիայի, Շվեդիայի, Անգլիայի և Ֆրանսիայի թիմերի դեմ խաղերին։ 

2021 թվականի սեպտեմբերի 7-ին Թուրքիայի հավաքականի դեմ աշխարհի 2022 թվականի առաջնության ընտրական խաղում Ռենչը նշել է նորամուտը Նիդերլանդների հավաքականում։ 

2023 թվականին Հոլանդիայի երիտասարդական հավաքականի կազմում Ռենչը Ռումինիայում և Վրաստանում մասնակցել է Եվրոպայի երիտասարդական առաջնությանը: Մրցաշարում Նա մասնակցել է Բելգիայի և Պորտուգալիայի հավաքականների դեմ խաղերին։

## Ձեռքբերումներ
**Ակումբային**

**«Այաքս»**
* Նիդերլանդների չեմպիոն (**2**) - 2020/21, 2021/22
* Նիդերլանդների գավաթակիր - 2020/21

**Միջազգային**

**Նիդերլանդներ (մինչև 17)**
* Եվրոպայի պատանեկան առաջնության չեմպիոն - 2019

## Ելույթների վիճակագրություն
### Ակումբային կարիերա

### Խաղերը հավաքականում

**Ընդհանուր` 1 խաղ / 0 գոլ, 1 հաղթանակ, 0 ոչ-ոքի, 0 պարտություն**

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի պաշտպաններ
Ռեմկո Պասվեր

**Ռեմկո Յուրիան Պասվեր** (, ), հոլանդացի ֆուտբոլիստ, «Այաքս» ակումբի և Նիդերլանդների հավաքականի դարպասապահ:

## Ակումբային կարիերա
Պրոֆեսիոնալ կարիերան սկսել է 2003 թվականին «Տվենտե» ակումբում։  2006 թվականին տեղափոխվել է «Հերակլես», որտեղ 6 մրցաշրջաններում մասնակցել է 134 հանդիպման։  Միաժամանակ 2008-2010 թվականներին վարձավճարով խաղացել է «Գոու Ըհեդ Իգլզում»։  2014-2017 թվականներին հանդես է եկել ՊՍՎ-ում։

2021 թվականի ապրիլի 23-ին պայմանագիր է կնքել «Այաքսի» հետ։

## Կարիերան հավաքականում
Նիդեռլանդների երիտասարդական հավաքականի կազմում Պասվերն իր նորամուտը նշել է 2005 թվականի մարտի 25-ին Ռումինիայի հասակակիցների դեմ խաղում, որը տեղի է ունեցել 2006 թվականի Եվրոպայի առաջնության որակավորման շրջանակներում։  Ընտրական մրցաշարում մասնակցել է 4 հանդիպման՝ բաց թողնելով 4 գոլ։  2006 թվականի մայիսին Ռեմկոն ընդգրկվել է երիտասարդական հավաքականի կազմում Պորտուգալիայում կայացած Եվրոպայի 2006 թվականի առաջնությունում, որտեղ «նարնջագույն երիտասարդները» վերցրել են ոսկե մրցանակներ։

2022 թվականի աշնանը 38 տարեկան հասակում առաջին անգամ հրավիրվել է ազգային հավաքական՝ մասնակցելու Ազգերի լիգայի խաղերին։  Նորամուտը նշել է 2022 թվականի սեպտեմբերի 22-ին Լեհաստանի հետ խաղում։

## Ձեռքբերումներ
### Ակումբային
**«Հերակլես»**
* Նիդերլանդների գավաթի խաղարկության եզրափակչի մասնակից - 2011/12

**ՊՍՎ**
* Նիդերլանդների չեմպիոն (**2**) - 2014/15, 2015/16
* Նիդերլանդների սուպերգավաթակիր (**2**) - 2015, 2016

**«Այաքս»**
* Նիդերլանդների չեմպիոն - 2021/22

### Միջազգային
* Եվրոպայի չեմպիոն (մինչև 21 տարեկաններ) - 2006

## Ելույթների վիճակագրություն
### Ակումբային կարիերա

### Խաղերը հավաքականում

**Ընդհանուր` 2 խաղ / 0 բաց թողած գոլ, 2 հաղթանակ, 0 ոչ-ոքի, 0 պարտություն**

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Հերակլես Ալմելոյի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Ջանլիճ

**Ջանլիճ**, ջրային բնական ավազան Հայաստանի Սյունիքի մարզում, Գորիսից 18 կմ հյուսիս, 2067 մ բարձրության վրա։ Ջրհավաք ավազանը 1,2 կմ² է, մակերեսը՝ 0,06 կմ², միջին խորությունը՝ մոտ 4 մ։

Լեռնային անհոսք լիճ է, ունի քաղցրահամ ջուր:

## Ծանոթագրություններ

## Արտաքին հղումներ

Կատեգորիա:Սյունիքի մարզի լճեր
Իվան Կվեսիչ

**Իվան Կվեսիչ** (խորվաթերեն՝ Ivan Kvesić. ), խորվաթ կարատեիստ, որ 2018 թվականին Իսպանիայի մայրաքաղաք Մադրիդում անցկացված աշխարհի առաջնությունում նվաճել է չեմպիոնի տիտղոսը: Նա ներկայացրել է Խորվաթիան Տոկիոյի 2020 թվականի ամառային օլիմպիական խաղերում՝ հանդես գալով +75 կգ քաշային կարգում:

## Կարիերա
2021 թվականին Արաբական Միացյալ Էմիրություններում՝ Դուբայ քաղաքում կայացած աշխարհի առաջնությունում Կվեսիչը հասավ եզրափակիչ, բայց տանուլ տվեց բրոնզե մեդալի համար մղած գոտեմարտը:

2022 թվականին Ալժիրի Օրան քաղաքում կայացած Միջերկրածովյան խաղերում 84 կգ քաշային կարգում կարողացավ արժանանալ բրոնզե երկու մեդալներից մեկին: Այդ նույն տարում ԱՄՆ-ի Բիրմինգհեմ քաղաքում անցկացված համաշխարհային խաղերում 84 կգ քաշայինների «կումիտե» մրցավեճում դարձյալ պարտություն կրեց բրոնզե մեդալի համար պայքարում:

2023 և 2024 թվականներին համապատասխանաբար իսպանական Գվադալախարայում և խորվաթական Զադարում կայացած Եվրոպայի առաջնություններում Կվեսիչին հաջողվեց մեկական բրոնզե մեդալ նվաճել 84 կգ քաշային կարգում:

## Անձնական կյանք
Իվանի եղբայրը՝ Անջելո Կվեսիչը, նույնպես կարատեիստ է:

## Ձեռքբերումներ

## Ծանոթագրություններ

## Արտաքին հղումներ
* Profil , Օլիմպիական խաղեր 2020.

Կատեգորիա:Խորվաթ մարզիկներ
Կատեգորիա:Կարատեիստներ
Կատեգորիա:Օլիմպիական մարզիկներ
Ջանցլեր

**Ջանցլեր**, կանցլեր (ֆրանս․ chancelier – ատենադպիր, կնքապահ), արտաքին գործերը վարող արքունի գործակալ Կիլիկյան Հայաստանում։ Գլխավորել է դեսպանություններ, ընդունել օտարերկրյա դեսպաններ, կազմել (հայերեն կամ օտար լեզուներով) և թագավորի վավերացմանը ներկայացրել միջազգային գրագրություններ, պայմանագրեր, հրովարտակներ, շնորհագրեր ևն։ Պահել է պետական կնիքը։ Ջանցլերի պաշտոնը սովորաբար վարել է Սիս մայրաքաղաքի արքեպիսկոպոսը, երբեմն՝ օտար լեզուների տիրապետող և բազմակողմանի գիտելիքներ ունեցող գործիչ (օրինակ, 1260–89-ին ջանցլեր է եղել Վահրամ Րաբունին):

## Գրականություն
* Բոռնազյան Ս․ Վ․, Սոցիալ–տնտեսական հարաբերությունները Կիլիկյան հայկական պետությունում XII–XIV դարերում, Ե․, 1973։ 

## Ծանոթագրություններ

Կատեգորիա:Կիլիկյան Հայաստանի տիտղոսներ
Հաննա Գլաս

**Հաննա Էրիկա Մարիա Գլաս** (,), շվեդ կին ֆուտբոլիստ, ամերիկյան «Սիեթլ Ռեյն» ակումբի պաշտպան: 2019 թվականի աշխարհի առաջնության բրոնզե մեդալակիր:

## Ակումբային կարիերա
«Սունդսվալ» ֆուտբոլային ակումբի սան է: 2010 թվականի հունիսի սկզբին Շվեդիայի մինչև 17 տարեկանների հավաքականի մարզման ժամանակ ստացել է խաչաձև կապանների վնասվածք, ինչի հետևանքով ստիպված է եղել բաց թողնել մրցաշրջանը։ «Սունդսվալի» կազմում երկու մրցաշրջանից հետո, որն անցկացվել է Շվեդիայի երկրորդ ուժեղագույն դիվիզիոնում, 2012 թվականի նոյեմբերին տեղափոխվել է Դամալսվենսկան դուրս եկած «Սուննանո», սակայն մարտին «Ումեոյի» դեմ ընկերական խաղում մարզուհին կրկին ծնկի վնասվածք է ստացել, որը նրան շարքից հանել է մինչև մրցաշրջանի ավարտը:

2013 թվականի նոյեմբերին պայմանագիր է կնքել «Ումեոյի» հետ։

2018 թվականի սեպտեմբերին երկամյա պայմանագիր է կնքել ֆրանսիական «Պարի Սեն Ժերմենի» հետ։

2021 թվականի ապրիլի 25-ին Չեմպիոնների լիգայի կիսաեզրափակչում ՈՒԵՖԱ-ն 56-րդ րոպեին խփել է հաղթական գոլը «Չելսիի» դարպասը (2:1), որը ճանաչվել է ՈՒԵՖԱ-ի Չեմպիոնների լիգայի 2020/21 մրցաշրջանի լավագույն գոլ (քառորդ եզրափակիչ փուլից սկսած՝ նրան ընտրել են ՈՒԵՖԱ-ի տեխնիկական դիտորդները)։

## Ձեռքբերումներ
### Թիմային
**Շվեդիա (մինչև 19)**

* Մինչև 19 տարեկան աղջիկների Եվրոպայի չեմպիոն՝ 2012

**Շվեդիա**

* Աշխարհի առաջնության բրոնզե մեդալակիր՝ 2019
* Ալգարվեի գավաթակիր՝ 2018

### Անձնական
* ՈՒԵՖԱ Չեմպիոնների լիգայի մրցաշրջանի լավագույն գոլի հեղինակ՝ 2020/21 (2021 թվականի ապրիլի 25, Չելսիի դարպասը, 1/2 եզրափակիչ):

## Ծանոթագրություններ

 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Բավարիա Մյունխենի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Շվեդիայի հավաքականի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ